<classify> Mwandishi wetu -Dodoma BAADA ya kuzinduliwa kwa ripoti ya Matokeo ya ViashiriaMuhimu vya Utafiti wa Mapato na Matumizi ya Mwaka 20172018, Ofisi ya Taifa yaTakwimu ina mpango wa kushirikiana na taasisi za kitafiti kuchunguza sababu zahali ya umasikini katika baadhi ya maeneo nchini. Akizungumza katika mkutano wa wadau wa maendeleo kuhusuumaskini jijini Dodoma jana, Mtakwimu Mkuu wa Serikali Dk. Albina Chuwa,alisema ripoti iliyotolewa inaonesha picha ya umasikini ilivyo bila yauchambuzi unaoonesha sababu za hali kuwa hivyo. Tuna mpango wa kushirikiana na taasisi za kitafitinchini kama REPOA kuangalia sababu za hali ya umasikini katika katika ngazi zachini ili kujifunza kama ambavyo tulivyowahi kufanya huko nyuma,alisemaMtakwimu Mkuu. Kwa mujibu wa Utafiti huo, umasikini wa mahitaji yamsingi umepungua kutoka asilimia 28.2 mwaka 2011-12 hadi asilimia 26.4 mwaka2017-18 huku umasikini wa chakula ukionesha kupungua kutoka asilimia 9.7 hadiasilimia 8.0 katika kipindi hicho hicho. Katika mkutano huo wajumbe walipokea na kujadili ripotihiyo ya viashiria muhimu vya utafiti wa mapato na matumizi ya kaya binafsi wa mwaka201718 na maendeleo ya mfumo wa upimaji wa viashiria vya umasikini usiotokanana kipato pamoja na maendeleo ya maandalizi ya sensa ya kilimo ya mwaka 2019. Mtakwimu Mkuu huyo wa Serikali alisema kuwa mfumo wa upimaji wa viashiria vyaumaskini usiotokana na kipato utawezesha kufahamu zaidi vyanzo vya umasikini nakusaidia kupanga mikikakati ya namna ya kukabiliana nao. Alisema kuwa mfumo huo utawasogeza karibu watunga sera nawafanya maamuzi pamoja katika kukabiliana na tatizo la umasikini nchini. Kutokana na hali hiyo Dk. Chuwa, alisema kuwa ripotikamili ya utafiti huo ambayo inatarajiwa kutolewa mwishoni mwa mwaka huuitagusia baadhi ya sababu za tatizo la umasikini nchini. Aliwaambia wajumbe kuwa mapambano dhidi ya umasikini sisuala la siku moja hivyo hapana budi kujivunia kiwango hicho kilichofikiwakatika kupunguza tatizo hilo la umasikini nchini. Awali akitoa taarifa ya maendeleo ya utekelezaji wa Sensaya Kilimo ya mwaka 2019, Mtakwimu Mkuu wa Serikali Dk. Albina Chuwa, alielezakuwa hadi sasa hatua za awali za maandalizi yanaendelea vyema kwa msaada waIdara ya Kilimo ya Marekani ambayo imekuwa ikitoa misaada ya kifedha nakitaalamu. Hata hivyo, alibanisha kuwa pamoja na dhamira ya SerikaliSensa hiyo ni zoezi kubwa linalohitaji fedha na nyenzo nyingi ambapo Tanzaniahaiwezi kuikamilisha bila ya ushirikiano na washirika wake Dk. Chuwa alifafanua kuwa takwimu zitakazozalishwa katikaSensa hiyo zitasaidia kufuatilia viashiria vya malengo ya maendeleo endelevuhususan lengo namba mbili pamoja na viashiria vya mipango ya maendeleo yataifa. Kwa kuwa kilimo ni uti wa mgongo wa uchumi wa taifa,kufahamu hali halisi ya sekta hii ni muhimu ili kuweza kuchukua hatua stahikina hilo linawezekana kwa kufanya Sensa kama hii, alisema Dk. Chuwa Kwa upande wake Mwakilishi wa Benki ya Dunia hapa nchini,Betty Talbert, ambaye aliongoza kikao hicho aliwaeleza wajumbe kuwa pamoja nakuwa kazi ya kutayarisha ripoti hiyo iko katika hatua nzuri lakini alihimizawajumbe kushirikiana na NBS kufanya uchambuzi kanzidata ya utafiti huo. Kanzidata ya utafiti huu ina utajiri mkubwa wa taarifaza kitakwimu ambazo zikifanyiwa uchambuzi wa kina zitaleta manufaa makubwa kwaTanzania na wadau wengine hivyo shime jitokezeni kusaidia uchambuzi wa kazidatahiyo, alisema Talbert Alibainisha kuwa miongoni mwa taarifa ambazo zitatokanana kanzidata ya utafiti huo ni pamoja na ripoti ya umasikini wa watoto ambaoitatolewa na Shirika la Umoja wa Mataifa linalioshughulikia Watoto UNICEF nataarifa maalum kuhusu matumizi ya muda katika kazi zisizo na malipo ambayoitatolewa na Shirika la Umoja wa Mataifa linaloshughulikia masuala yaWanawake-UN Women. Mwakilishi huyo wa Benki ya Dunia aliipongeza NBS kwakasi iliyoonesha katika utayarishaji wa ripoti za utafiti huu na kwamba imekuwani mfano kwa wengine kuiga. Wakati huo huo, Betty Talbert ametoa wito kwa wadau wamaendeleo kuisaidia Tanzania kufanikisha Sensa ya Kilimo ya mwaka 2019. Talbert amewaambia wajumbe wa mkutano huo kuwa wakatiBenki ya Dunia inatambua mchango unaotolewa na wadau wa maendeleo kwa NBSkutekeleza Sensa hiyo lakini bado kuna pengo kubwa la nyenzo za kuwezeshakufanikisha utekelezaji wake kamili.  <topic>: KITAIFA 